Sakari Mattila (yrittäjä)

Sakari Mattila on useiden menestyneiden suomalaisten venemerkkien perustaja ja venemallien suunnittelija..

 Ura 
Ennen veneuraansa Mattila toimi markkinointi- ja mainostehtävissä muun muassa autoalalla. 1980-luvun lopulla hän perusti mainostoimiston. Toimiston nimi Quad tuli sanoista quality advertising. Mattila siirtyi veneisiin vuonna 1992. Mainostoimisto myytiin vuonna 1994 Viherjuurelle.

pienoiskuva|Aquador 26 DC
Mattila loi ja suunnitteli Aquadorin, josta tuli tunnettu venemerkki. Veneelle annettiin nimeksi Aquador, "veden kulta", koska sanaan sisältyi mainostoimiston nimi Quad. Mattila suunnitteli veneet Rolf Eliassonin kanssaAquador-veneiden tuotanto Suomeen. Kauppalehti  22.9.2000 https://www.kauppalehti.fi/uutiset/aquador-veneiden-tuotanto-suomeen/7e8d8b60-56a6-3f8a-84b1-1629adc37194. Bella-Veneiden Raimo Sonninen oli yrityksen vähemmistöosakasKustaa Hulkko: Ilmiö nimeltä Bella Suomen Kuvalehti 46/2005 (pdf). Aquador-veneitä valmistettiin Suomessa vuosina 1994–97. Sen jälkeen Aquador siirsi tuotantonsa Irlantiin ja Sonninen vetäytyi yhtiöstä. Tiedotteen mukaan Irlannissa tuotanto koki jatkuvia kapasiteettiongelmia, jotka johtuivat työvoimapulasta ja kasvaneista kustannuksista. Laatu ei riittänyt ja brändi ajautui vaikeuksiin. Vuonna 2000 Aquador joutui perääntymään Irlannista. Bella-Veneet osti Aquador-veneiden muotit, teollisoikeudet ja tuotemerkin ja siirsi tuotannon Irlannista Kuopioon ja Pohjanmaalle.

Yhdessä Janne Viitalan kanssa Mattila kehitteli ja brändäsi Paragon Yachtsin. Nimen alkulähde on maailman suurin virheetön timantti, 138 karaatin Paragon. Yritys tuotti yhden venemallin, Mattilan suunnitteleman Paragon 25:n, ennen kuin yritys myytiin vuonna 2008 Nimbus Boatsille.

pienoiskuva|XO
Paragonin jälkeen Mattila ja Viitala loivat yhdessä alumiinirunkoisen ja järeän XO Boatin. XO Boats Oy:n perustivat Sakari Mattila ja Erkki Talvela. XO-veneiden suunnittelusta vastasivat Mattila ja Jarkko Jämsen Aivan-muotoilutoimistostaUusilla malleilla eteenpäin  Finnboat News 1/2013 s. 20. Finnboat.fi  (pdf). Vuonna 2012 XO:n osti helsinkiläinen perheyritys.

pienoiskuva|Axopar
Mattilan ja Viitalan seuraava merkki oli Axopar. Nimi Axopar tulee Aquadorista, XO:sta ja Paragonista. Axopar esiteltiin vuoden 2014 Helsingin venemessuilla. Axopar-veneitä suunnittelee Navia Design. Axoparit valmistaa Puolassa toimiva alihankkija Slepsk, joka on Euroopan suurimpia venetehtaita. Axoparin 28-jalkainen malli palkittiin European Power Boat of the year, Best of Boats ja Motorboat of the Year -palkinnoilla. Mattila luopui omistuksistaan vuonna 2018.

pienoiskuva|Saxdor
Mattilan viimeisin venemerkki on Saxdor. Saxdor Yacts Oy perustettiin vuoden 2020 lokakuussa. Sen nimi on yhdistelmä Sakarista, Axoparista ja Aquadorista“I wanted to make something completely new” excellenceyachts.ca (pdf). Saxdor-veneiden suunnittelusta vastaa Japec ja Jernej Jakopinin J&J Design. Veneiden valmistus tapahtuu Puolassa Saxdorin omassa tuotantolaitoksessa. Ensimmäisen toimintavuotensa aikana Saxdor voitti Best of Boats 2020- ja European Power Boat of the Year 2021 -palkinnot sekä Motor Boats Award 2021 -ehdokkuuden. Sen jälkeen Saxdor voitti Motor Boat of the Year 2022 -palkinnon. Vuonna 2023 yrityksellä on 450 työntekijää ja sen liikevaihto on 67 miljoonaa euroa.

 Lähteet 

Luokka:Suomalaiset yrittäjät
Luokka:Syntymävuosi puuttuu
Luokka:Elävät henkilöt